kardosdrur/scandi-wiki huggingface dataset:
Laguna Beach: The Real Orange County

Laguna Beach: The real Orange County er en amerikansk reality TV-serie sendt på MTV fra september 2004 til november 2006. Serien følger en gruppe unge mennesker fra Laguna Beach High School, Californien, på deres sidste år af skolen med al det fest og drama, som omgiver dem. Serien blev sendt i tre sæsoner, som hver havde fokus på en ny gruppe unge - dog med enkelte gengangere i de forskellige sæsoner.

Serien havde oprindeligt Lauren Conrad som hovedperson og fortæller, mens man fulgte hendes sidste år af high school. Anden sæson blev fulgt fra Kristin Cavallaris perspektiv, mens tredje sæson havde Tessa Keller som omdrejningspunkt. 

Reality serien fik sin egen spin-off serie The Hills, hvor Lauren Conrads liv i Los Angeles efter high school er omdrejningspunktet.

Referencer

Eksterne henvisninger 

Realityshows fra USA
Tv-programmer fra MTV
Amerikanske tv-serier fra 2000'erne
Gerhard Lognberg

Gerhard Lognberg (født 1. november 1950 i Skopun) er en færøsk politiker (Sambandsflokkurin, før Javnaðarflokkurin).

Han er uddannet rørsmed. Han var sømand 1964–1967, deretfter håndværker periodevis frem til 1998. Han har været leder for ambulancetjenesten på Sandoy siden 1993.

Lognberg har siddet i kommunestyret i Skopun siden 1984, var viceborgmester 1984–1992, og har været borgmester siden 1. januar 1993. I 2001 meldte han seg ind i Javnaðarflokkurin. Han har været valgt ind på Lagtinget siden 2002, og repræsenterede valgkredsen Sandoy frem til endringen af valgordningen i 2008. Lognberg var medlem af Javnaðarflokkurin frem til han blev ekskluderet fra partiet den 2. november 2013. Årsagen var uenighed om finansieringen af en planlagt tunnel mellem Streymoy og Sandoy og at han nægtede at stemme for et mistillidsvotum imod lagmanden. Han var derefter løsgænger indtil han den 10. februar 2014 blev medlem af Sambandsflokkurin, som var et af regeringspartierne.

Lagtingsudvalg 
 2011–2015 medlem af Justitsudvalget
 2008–2011 næstformand for Justitsudvalget
 2004–2008 medlem af Erhvervsudvalget
 2002–2004 medlem af Erhvervsudvalget

Referencer 

Lagtingsmedlemmer fra Færøerne
Personer fra Sandø
Politikere fra Javnaðarflokkurin
Politikere fra Sambandsflokkurin
Priscilla Hannah Peckover

Priscilla Hannah Peckover (født 27. oktober 1833 i Wisbech, England, død 8. september 1931) var en liberal pacifist og kvæker, og grundlægger af Wisbech Local Peace Association i Cambridgeshire.

Under det Nordiske Kvindesagsmøde 1888 mødte hun Matilde Bajer og betalte fremover hendes rejseudgifter i forbindelse med internationale kongresser. 

Peckover oversatte dansk fredslitteratur af bl.a. Fredrik Bajer til engelsk.

Eksterne henvisninger 
 Priscilla Hannah Peckover på Fredsakademiet.dk

Kvinderetsforkæmpere
Aktivister fra England
Pacifister
Kvækere
Nordiske Kvindesagsmøde 1888

Nordisk kvindesagsmøde 1888 var det første nordiske kvindesagsmøde og blev afholdt d. 14.-16. juli i København i forbindelse med den store nordiske industriudstilling. Initiativtager og arrangør var Kvindelig Fremskridtsforening og Johanne Meyer, og der deltog ca. 700 kvinder og mænd fra Norge, Sverige, Finland og Island. 

Det blev besluttet at afholde et nyt nordisk kvindesagsmøde i 1891, hvilket dog ikke skete.

Deltagere 
 Matilde Bajer
 Fredrik Bajer
 Line Luplau
 Johanne Meyer
 Priscilla Hannah Peckover

Kilde og ekstern henvisning 
 Nordisk kvindesagsmøde  1888 på kvinfo.dk

Kvinder
Feminisme
Begivenheder i 1888
København
The Hills

The Hills er en amerikansk spin-off reality Tv-serie sendt på MTV fra maj 2006 til juli 2010. Serien er udviklet fra reality TV-serien Laguna Beach: The Real Orange County og følger dennes originale hovedperson, Lauren Conrad, og hendes private og professionelle liv i Los Angeles efter high school. Der blev i alt produceret 6 sæsoner, hvor de første fem havde Conrad som hovedperson. Herefter overtog den også tidligere Laguna Beach: The Real Orange County medvirkende, Kristin Cavalleri, denne rolle.

Realityshows fra USA
Tv-programmer fra NBC
Florus

Lucius Annaeus Florus (ca. 74 e.Kr. – ca. 130 e.Kr.) var en romersk historiker som levede på samme tid som kejserne Trajan og Hadrian. Han blev født i romersk Afrika.

Han sammenskrev, hovedsagelig på grundlag af Titus Livius, en kort skitse af Roms historie fra byens oprettelse til Janustemplet blev lukket af Augustus i 25 f.Kr. Arbejdet, som er blevet kaldt for Epitome de T. Livio Bellorum omnium annorum DCC Libri duo, er skrevet i en bombastisk og retorisk stil — en panegyrisk fortælling om Roms storhed, fremstillet som et menneskeliv fra barndommen, videre til ungdommen og til sidst voksen manddom. Værket har flere påviselige fejl med hensyn til de geografiske og kronologiske detaljer, men til trods for dets mangler er bogen alligevel hyppigt benyttet som et nyttigt sammendrag af romersk historie i middelalderen, og den blev bevaret som en tekstbog ind i 1800-tallet.

I manuskriptet er forfatteren tidvis navngivet som Julius Florus, Lucius Anneus Florus, eller ganske enkelt som Annaeus Florus. Fra bestemte ligheter i stil er han blevet identificeret som Publius Annius Florus, en poet, retoriker og en ven af Hadrian, forfatter af en dialog over spørgsmålet om Virgil var en orator (taler) eller poet, men i det sidst nævnte er det kun introduktionen, som er overleveret.

Udgivelser 

Den mest tilgængelige moderne tekst og i engelsk oversættelse er i Loebs klassiske bibliotek (nr. 231, udgivet 1984, ).

Christopher Plantin i Antwerpen udgav i 1567 to tekster af Lucius Florus (to titelsider) i et bind. Titlerne var (løselig) som følgende: 1) L.IVLII Flori de Gestis Romanorum, Historiarum; 2) Commentarius I STADII L.IVLII Flori de Gestis Romanorum, Historiarum. Den første titel har 149 sider, den anden har 222 sider foruden et indeks.

Noter

Litteratur 

 Boer, W. den (1972): Some Minor Roman Historians. Leiden: Brill.
 Römische Geschichte : lateinisch und deutsch / Florus ; eingel., übers. und kommentiert von Günter Laser. Darmstadt : Wissenschaftliche Buchgesellschaft, 2005

Eksterne henvisninger 
 Publius Annius Florus , Livius.org
 Latin og engelske tekster af Florus, Epitome of Roman History, 1929 Loeb Classical Library, oversættelse af E.S. Forster, Bill Thayers udgave hos LacusCurtius 

Historikere fra Romerriget
Baltimore Stallions

Baltimore Stallions (kaldet Baltimore Football Club i holdets første sæson) var et amerikansk fodboldhold, der spillede i den canadiske liga Canadian Football League (CFL) i sæsonen 1994 og 1995. Holdet var baseret i Baltimore i Maryland i USA. Holdet er det mest succesfulde amerikanske hold, der har spillet i den canadiske liga i forbindelse med CFL's fejlslagne forsøg på at ekspandere ind i USA. Holdet havde succes i begge sæsoner, hvor de vandt flere kampe end de tabte og i 1995 sæsonen vandt de som det eneste amerikanske hold nogensinde ligaens pokal The Grey Cup.  

Blot en måned efter The Stallions' succes i Grey Cup meddelte Baltimores byråd, at der var indgået aftale med Art Modell, der var ejer af holdet Cleveland Browns fra den amerikanske liga National Football League (NFL), om at byens navn fremover var solgt til Modell, der herefter videreførte sit hold som Baltimore Ravens fra 1996-sæsonen. Ejerne af Baltimore Stallions erkendte, at de ikke kunne konkurrere med et langt mere populært brand i hjembyen, besluttede sig derfor for at flytte til Montreal, hvor de tog navnet Montreal Alouettes. Navnet Montreal Alouettes er tidligere benyttet af andre football-franchises. Holdet er således kun et af tre vindere af Grey Cup, der efterfølgende er blevet nedlagt (de to andre var Ottawa Rough Riders og de oprindelige Alouettes). CFL anser Stallions for at være en særskilt franchise i forhold til The Alouettes.

Noter 

Sportsklubber i Canada
Edva Jacobsen

Edva Jacobsen (født 31. august 1964) er en færøsk merkonom og politiker (Sambandsflokkurin). Hun bor i Fuglafjørður.

Hun begyndte i 1984 i lære i Føroya Banki, hvor har arbejdet i 25 år fra indtil 2010 ved filialen i Fuglafjørður. Hun har taget finansdiplom og er blev i 2002 uddannet merkonom med speciale i finansstyring. Jacobsen mødte fast for Johan Dahl i Lagtinget 2010–2011 og blev indvalgt på eget mandat fra 2011. Ved lagtingsvalget 2015 blev hun ikke genvalgt.

Lagtingsudvalg 
2011-2015 medlem af Kulturudvalget

Referencer 

Lagtingsmedlemmer fra Færøerne
Personer fra Østerø
Politikere fra Sambandsflokkurin
Økonomer fra Færøerne
Andriamasinavalona

Andriamasinavalona var konge over Imerina-riget på Madagaskar fra ca. 1675–1710. Han havde stor betydning for rigets sociale, politiske og økonomiske udvikling.
Han udbredte sit rige, så det omfattede store dele af øen, og var dermed en samlende figur for merina-folket.

For at styrke kongerigets forsvar delte han landet mellem sine fire yndlingssønner. Det gik ikke helt efter hensigten, da sønnerne mest af alt var optaget af at befæste deres egen magt - og den ene af sønnerne tog ligefrem kongen fange i syv år. Senere, efter kongens død, bekrigede de fire sønner hinanden, og der var borgerkrig i Imerina i 77 år. Hans søn Andriantsimitoviaminiandriana, der havde fået den østlige og største del af landet tildelt, bliver set som hans hovedarvtager.

Andriamasinavalona har givet navn til Madagaskars hovedstad Antananarivo. I dag mindes man Andriamasinavalonas tid som Madagascars guldalder. Det var dog også på hans tid, at pirateriet på Madagascar blomstrede. 

Personer fra Madagaskar
Konger
Concord (flertydig)

Concord har flere betydninger:

Stednavne

Australien 
 Concord, New South Wales

Canada 
 Concord, Ontario - forstad i provinsen Ontario

USA 
 Concord, Alabama
 Concord, Arkansas
 Concord, Californien
 Concord, Georgia
 Concord, Illinois
 Concord, Kentucky
 Concord, Massachusetts
 Concord, Michigan
 Concord, Nebraska
 Concord - New Hampshire
 Concord, New York
 Concord, North Carolina
 Concord, Vermont
 Concord, Wisconsin
Piratruten

Piratruten var en sejlrute, benyttet af engelske pirater i slutningen af 1600-tallet. Ruten ledte fra Atlanterhavet via Madagaskar og Afrikas Horn og til kysterne ved Yemen og Indien. Piraterne, som benyttede denne rute, kaldes i engelsk litteratur for Roundsmen. Ruten fulgte i væsentlig grad East India Companys ruter til Indien. Sørøvernes rute var almindeligt anvendt indtil starten af 1720'erne.

Piraternes rute startede med udgangspunkt i mange forskellige havne, herunder Bermuda, Nassau, New York City og La Coruña,afhængigt af, hvor piraterne samledes. Deres kurs var i grove træk fra Afrikas kyster via Madagaskar, Kap det gode håb til Madeira. En central del af ruten var sejladsen gennem Mozambique-kanalen til Madagaskar. Her provianterede de før den videre færd mod nord. Madagaskar var derfor særdeles vigig for piraterne, ligesom den var et  strategisk vigigt udgangspunkt for deres udplyndring af Mughal og for kontrollen af trafikken til Mekka, hvor muslimske  pilgrimme søgte til.

Referencer
Douglas Botting. The Pirates. Time-Life Books, 1978.
J. Franklin Jameson. Privateering and Piracy in the Colonial Period: Illustrative Documents.

Sørøveri
Madagaskar
Färlevfjorden

Färlevfjorden er en bifjord til Gullmarsfjorden i det mellemste Bohuslän. Fjordsystemet er dannet ved en brudlinje i klipperne i en grænse mellem gnejs mod syd og granit mod nord. Naturen omkring fjorden varierer mellem stejle klipper lige ned til fjorden, og fladere områder med strande og græsområder. Gullmarsfjorden deler sig i Färlevfjorden og Saltkällefjorden inden øerne Stora Bornö og Lilla Bornö. Färlevfjorden strækker sig forbi byerne Barkedal, Sämstad og Lingatan.

Fjorde i Sverige
Västra Götalands län
Peter Schønning

Peter Schønning Andersen (født 1. januar 1964) er en dansk advokat med speciale i ophavsret.

Han er selvstændig advokat med møderet for Højesteret. Han har været forfatter til flere bøger, blandt andet Ophavsretsloven med kommentarer som er udkommet i fire udgaver siden 1995.

Peter Schønning var formand for Antipiratgruppen, inden foreningen lukkede ned. Han skabte en del opmærksomhed i forbindelse med formandsposten, og er i folkemunde blevet kaldt for Mr. Copyright. Andre mener det er Johan Schlüter der er danmarks Mr. Copyright.  Peter Schønning har tidligere arbejdet for Johan Schlüter.

Schønning arbejdede i Kulturministeriets ophavsretskontor 1989–1992 hvor han var involveret i udarbejdelsen af forslag til 1995-Ophavsretsloven.

Sidenhen har han startet egen advokatvirksomhed, ved navn Advokat Peter Schønning.

Henvisninger 

Advokater fra Danmark
Faglitterære forfattere fra Danmark
Personer i Kraks Blå Bog
Samtgemeinde Walkenried

Samtgemeinde Walkenried er en tidligere samtgemeinde i udkanten af mittelgebirgeområdet Südharzen i Landkreis Göttingen i den tyske delstat Niedersachsen. Samtgemeinden bestod af kommunerne Walkenried, Wieda og Zorge, men Samtgemeinde Walkenried, men blev 1. november lagt sammen med de to andre kommuner i samtgemeinden Wieda og Zorge til en samlet kommune med navnet Walkenried..

Geografi 
Samtgemeinde Walkenried med dens tre kommuner Walkenried, Wieda og Zorge lå i trekanten mellem Bundesstraße 4, 27 og 243 ved sydenden af Harzen.

Det oprindeligt skovrige sumplandskab blev i det 12. århundrede forandret af munkene i cistercienserklosteret Walkenried, til et varieret og frugtbart landbrugsland med damme.
Munkene anlagde 365 så de havde fisk til alle dage i året. I dag kan kan kun finde omkring de 50, alle i et natur- fuglereservat.

Samtgemeinden ligger mellem 280 og 710 moh.

Nærliggende byer 
 15 km Nordhausen
 25 km Duderstadt
 30 km Osterode am Harz
 30 km Wernigerode
 40 km Goslar

Historie 
Walkenried blev nævnt første gang i 1085. I 1127 oprettedes cistercienserklosteret Walkenried.

Eksterne kilder/henvisninger 

 Samtgemeindens websted
 Befolkning 31. Dezember 2013 (Tabelle K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Nordiskt Immateriellt Rättsskydd

Nordiskt Immateriellt Rättsskydd (NIR) er et nordisk retsvidenskabeligt tidsskrift.
Det udgives fra Visby i Sverige og fra hjemmesiden http://www.nir.nu/.

Tidsskrifter fra Sverige
Retsvidenskab
Immaterialret
Musselin

Musselin (også muslin; efter byen Mosul i Irak) kaldes de typer af glatte stoffer som er løstvævet af det fineste
bomuldsgarn. Eksempler er batist, jaconet og lignende. Af fint uldgarn fremstilles uldmusselin, der benyttes til damekjoler, særlig med påtrykte farvemønstre.

Musselin kan også fremstilles af silke, viskose eller syntetiske fibre.

Kilde 
 , bind 17, side 473 af kemiker Karl Meyer

Eksterne henvisninger 
  Wikimedia Commons har flere filer relaterede til Musselin − Muslin dresses
  Se Wiktionarys definition på ordet muslin (en)
 "Musselin" og "musselin" hos Ordnet.dk

Vævede tekstiler
Libertatia

Libertatia var en muligvis fiktiv koloni på Madagaskar, som blev anlagt af pirater i slutningen af det 17. århundrede. Det var en anarkistisk koloni, der blev styret af pirater under ledelse af kaptajn James Misson. Dette samfund er beskrevet i bogen A General History of the Pyrates af Charles Johnson, som i øvrigt er ukendt som forfatter, men af nogle antages at være et pseudonym for Daniel Defoe. Ifølge fortællingen havde den Atsinananaprovinsen som centrum, idet den strakte sig fra Antongilbugten til Mananjary på den nordlige del af øen, og Île Sainte Marie var en del af den. Den bestod angiveligt i omkring 25 år. Meget af handlingen præsenteres som en blanding af fakta og fiktion og det er derfor senere blevet antaget, at hele fortællingen om Libertatia er fabrikeret. Piraternes motto var "for Gud og friheden" og kolonien havde et hvidt flag, i kontrast til piraters normale sorte symbol.

Skønt eksistensen af Libertatia er betvivlet, er det antagelig korrekt, at de radikale ideer, som kolonien repræsenterede var almindelige blandt piraterne i dette område. Piraterne opponerede mod de forskellige autoritære styreformer og sociale konstruktioner såsom monarki, slaveri og merkantilisme.  De skabte både deres egne love og et sprog, som var en blanding af en række eksisterende sprog. Deres beslutningsproces var baseret på direkte demokrati og den økonomiske struktur er blevet betegnet som en form for socialisme.

Litteratur 
 Burroughs, William S. Cities of the Red Night, 1981
 _. Ghost of Chance, 1991. .
 Johnson, Charles. A General History of the Pyrates. Dover Publications, 1999, 
 _. Libertalia, une utopie pirate (Fransk ekstrakt af "Histoire générale des plus fameux pirates", L'Esprit Frappeur, €1,5 - )
 Rediker, Marcus. "Libertalia: The Pirate's Utopia," i Pirates: Terror on the High Seas from the Caribbean to the South China Sea. David Cordingly, redaktør. Turner Publishing 1996 
 Rushby, Kevin. Hunting Pirate Heaven. 
 Sherry, Frank. Raiders and Rebels: The Golden Age of Piracy, 
 The True History of the Pyrate Captain Misson, His Crew & Their Colony of Libertatia, London: Spectacular Times, 1980
 The Wordsworth Dictionary of Pirates, 1997

Film 
 Against All Flags (1952)
 The King's Pirate (1967)

Noter 

Anarkisme
Madagaskar
Sørøveri
Stortingsvalget 1949

Stortingsvalget 1949 var det andet stortingsvalg i Norge efter 2. verdenskrig, det blev afholdt 10. oktober 1949. Valget var en stor sejer for Arbeiderpartiet, og Einar Gerhardsens anden regering fortsatte. Arbeiderpartiet fik alene flertal i Stortinget.

Dette var det sidste valg med den gamle valgordning, hvor valgkredsene var delt op i landkredse og bykredse. Det var også det sidste valg med gammel den udregningsmetode for mandater. Denne metode favoriserede store parti stærkt. Ved dette valg fik for eksempel Arbeiderpartiet 56,7 % af stortingsmandaterne med 45,6 % af stemmene, mens Norges Kommunistiske Parti igen kom ud af stortinget selv om de fik 5,9 % af stemmene. Endnu en ændring ved dette valg var at der ikke længer var anledning til og indgå fællesliste samarbejder. I stedet blev der derfor i mange valgkredse sat egne fælleslister mellom to eller flere borgerlige partier.

Samfundspartiet, som havde været repræsenteret i Stortinget før krigen, men genopstillede ikke til valget i 1945, de opstillede igen til dette valg, de fik dog ikke stor opbakning og opstillede ikke siden til valg.

Resultater

¹ Mandaterne på borgerlige fælleslister fordelt på de enkelte partier.

De borgerlige fælleslister var:
 Bondepartiet og Høyre i Vest-Agder, Rogaland og Telemark
 Bondepartiet og Venstre i Buskerud og Vestfold
 Bondepartiet, Høyre og Venstre i Hedmark og Østfold
 Kristelig Folkeparti og Venstre i byene i Nord-Trøndelag og Sør-Trøndelag

Hvis stemmerne til fælleslister fordeles på de enkelte partier, baseret på valget i 1945, får man disse resultater (fra Hvem Hva Hvor 1950):

Vigtige politiske sager i stortingsperioden 

Det nyvalgte Stortinget trådte sammen i januar 1950. 

I løbet af perioden blev stadig færre varer underlagt rationering. I april 1950 blev rationeringen af fedt, chokolade, og sukkertøj ophævet, mens rationeringen af kød i juni blev ophævet. I december 1951 blev rationeringen på tøj afskaffet, mens kaffe og sukker var rationeret frem til september 1952.

Den 20. november 1950 vedtog Stortinget enstemmig en ny tællemåde. Former som «to og tyve» og «én og tredve» blev erstattet af henholdsvis «tjueto» og «trettien». Byttet blev begrundet med samordning med engelsk og svensk, og skulle også hindre at folk tastede forkerte telefonnummer på grund af at tal blev oplæst i en forkert rækkefølge. Statsadministrationen implementerede den nye tællemåde i sommeren 1951, mens den blev indført i skolen samme efterår. 14. december året efter blev Norsk språknemnd vedtaget oprettet.

I april 1951 vedtog Stortinget at øge omsætningsafgiften fra 6,25 til 10 prosent.

I efteråret 1951 tiltrådte Norge Europarådets menneskerettighedskonvention. Året efter gik Norge ind i Nordisk Råd.

Se også 
 Liste over stortingsrepresentanter 1950–1953

Kilder

 Kommuneresultater fra Statistisk Sentralbyrå
 Stortingsforhandlinger 1950 (Oslo, 1951)
 Hvem Hva Hvor 1950 (Oslo, 1949)

1949
Politiske valg i 1949
Stortingsvalget 1953

Stortingsvalget 1953 var det tredje stortingsvalg i Norge efter 2. verdenskrig, det blev afholdt 12. oktober 1953.

Før valget var lov og ordningen om fordeling af mandater ændret, ved at «Bondeparagrafen» blev ophævet og St. Laguës modificerede opgørelsesmetode med delingstal på 1,4 indført. Den gamle ordning havde stærkt favoriseret store partier, mens den nye ordningen gav en mandatfordeling som kom nærmere fordelingen af stemmerne. Derfor mistede Arbeiderpartiet 8 mandater selv om de fik flere stemmer end ved forrige valg, mens Norges Kommunistiske Parti kom tilbage i Stortinget med tre nye mandater, endda selv om de fik værre stemmer. Det er beregnet at med den gamle valgordning ville Arbeiderpartiet have fået 92 mandater ved dette valg.

Valget ble alligevel en stor sejer for Arbeiderpartiet, og Oscar Torps regering fortsatte. Arbeiderpartiet beholdt alene flertallet i Stortinget.

Resultat

¹Mandat fra borgerlig fællesliste fordelt på de enkelte partier (i dette tilfælde gav fælleslisten et mandat til Høyre).
Den borgerlige fællesliste var et samarbejde mellem Bondepartiet og Høyre i Aust-Agder.
Et anslag over valgresultatet med fælleslistens stemmer fordelt på partierne i denne, giver partierne dette resultatet:

Kilder
 Statistisk Sentralbyrå
 Stortingsforhandlinger 1954 (Oslo, 1955)
 Hvem Hva Hvor 1962 (Oslo, 1961)

1953
Politiske valg i 1953
Ålands socialdemokrater

Ålands socialdemokrater (S) er det ældste politiske parti på Åland. Partiet opstod som en arbejderforening i Mariehamn den 1. januar 1906, og var frem til 1960erne det eneste organiserede  politiske parti på Åland. Partiet har 6 mandater i Ålands lagting efter valget i 2011.

Eksterne henvisninger
Partiets hjemmeside 

Etableret i 2001
Ålandsøerne
Politiske partier i Finland
Socialdemokratiske partier
Mizengo Pinda

Mizengo Pinda (født 12. august 1948) er en tanzaniansk politiker som har været landets premierminister siden 9. februar 2008. Han blev valg ind i Tanzanias nationalforsamling ved valget i 2000.

Politikere fra Tanzania
Mekanoreceptor

Mekanoreceptorer er sensoriske receptorer der registrerer mekanisk tryk. derudover reagerer receptorerne på mekanisk påvirkning, herunder deformering af cellen. 

Nervesystemet
Parlamentsvalget i Storbritannien 2005

Parlamentsvalget i Storbritannien 2005 blev afholdt 5. maj, parlamentet blev opløst 11. april. Forventningerne var at valgdatoen skulle blive meddelt 4. april 2005, men eftersom pavens begravelsesdato blev offentliggjort samme dag, valgte Tony Blair at vente til 5. april.

Ved valget skulle vælges 646 repræsentanter, og ikke 659 som ved valget i 2001, eftersom den tidligere overrepræsentation for Skotland blev afskaffet efter genindføringen af det skotske parlamentet i 1999. Antallet af skotske valgkredse gik samtidigt ned fra 72 til 59.

Resultat 

Storbritannien 2005
Storbritanniens politik
Storbritanniens folkeafstemning om medlemskab af EF 1975

Storbritanniens folkeafstemning om medlemskab af EF 1975 var en folkeafstemning afholdt den 5. juni 1975 i Storbritannien, for at måle støtten til landets fortsatte medlemskab af Det Europæiske Økonomiske Fællesskab (EØF), ofte kendt som det fælles marked på det tidspunkt, hvor landet indtrådt i 1973 under den konservative Edward Heaths regering. Labours manifest for oktober valget 1974 lovede, at folk skulle beslutte "gennem stemmeboksen", om kongeriget skulle forblive i EF. Vælgerne udtrykte betydelig støtte til EF-medlemskab, med 67% for, til fordel for en valgdeltagelse på 65%. Dette var den første folkeafstemning, der blev afholdt i hele Storbritannien; tidligere, havde andre folkeafstemninger kun været arrangeret i Skotland, Wales, Nordirland, London og enkelte byer. Det forblev den eneste britiske folkeafstemning i indtil Folkeafstemning om ny valgordning i Storbritannien i 2011.

Resultater 

1975
Storbritannien
Folkeafstemning om medlemskab af EF 1975
Storbritannien
Helgehorntunnelen

Helgehorntunnelen er en 1.160 meter lang vejtunnel på fylkesvei 653 i Ørsta kommune i Møre og Romsdal. Tunnelen åbnede i 2008.

Vejtunneler
Tunneler i Norge
Etableret i 2008